

**MINISTRIA E DREJTËSISË**

**Drejtoria e Financës**

Nr. \_\_\_\_\_Prot. Tiranë, më \_\_\_.\_\_\_. 2017

**Lënda:** Dërgohen raportet e monitorimit për vitin 2016

**Drejtuar:** **MINISTRISË SË FINANCAVE**

 Drejtoria e Monitorimit dhe Zbatimit të Buxhetit

TIRANË

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.147/2015, Udhëzimit plotësues Nr.1, datë 15.01.2016 “Për zbatimin e Buxhetit të vitit 2016”, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”,i ndryshuar, pika 256, ju dërgojmë raportet e monitorimit të buxhetit për vitin 2016, duke analizuar performancën financiare dhe realizimin e produkteve dhe objektivave, sipas programeve.

Ministria e Drejtësisë ka administruar dhe menaxhuar fondet buxhetore për tetë programe konkretisht:

* 1. *Planifikim, Menaxhim dhe Administrim*
	2. *Qendra e Botimeve Zyrtare*
	3. *Instituti i Mjekësisë Ligjore*
	4. *Sistemi i Burgjeve*
	5. *Shërbimi i Përmbarimit Gjyqësor*
	6. *Komiteti Shqiptar i Birësimit*
	7. *Agjencia e Kthimit dhe Kompesimit të Pronave*
	8. *Shërbimi i Provës*

Fondet buxhetore për vitin 2016, për të gjithë Sistemin e Ministrisë së Drejtësisë, janë realizuar në masën 98%, siç shihet edhe në tabelën e mëposhtme:

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2016 | Buxheti për vitin 2016 | Fakti për vitin 2016Në 000/lekë Në %  ndaj planit |
| 1 | Planifikim Menaxhim Administrim | 437,300 | 453,640 | 450,223 | 99% |
| 2 | Qendra e Botimeve Zyrtare | 57,200 | 49,400 | 43,854 | 89% |
| 3 | Instituti i Mjeksisë Ligjore  | 127,500 | 126,373 | 132,021 | 99% |
| 4 | Sistemi i Burgjeve | 5,351,450 | 5,241,128 | 5,086,647 | 98% |
| 5 | Shërbimi i Përmbarimit Gjyqësor | 126,200 | 100,550 | 99,377 | 99% |
| 6 | Shërbimi për Çështjet e Birësimeve  | 12,700 | 12,700 | 12,232 | 96% |
| 7 | Shërbimi i Kthimit e Kompesimit të Pronave | 2,166,700 | 2,169,022 | 2,149,690 | 99% |
| 8 | Shërbimi i Provës | 176,200 | 138,200 | 123,056 | 72% |
|  | Totali | **8,455,250** | **8,291,013** | **8,097,100** | **98%** |

Ndërsa, realizimi i shpenzimeve për fondet me financim të huaj, është si më poshtë: ne 000/leke

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2016 | Buxheti përfundimtar i vitit 2016 | Fakti i vitit 2016Në 000 leke Në %  ndaj planit |
| 1 | Sistemi Burgjeve | 155,000 | 155,000 | 155,221 |  101% |
|  |  Totali |  |  |  |  |

 Këto shifra janë në nivele optimale, të gjithë strukturat vartëse të Ministrisë së Drejtësisë, kanë punuar për të plotësuar objektivat e parashikuara në programet e tyre si edhe për të realizuar produktet e përfituara, duke përdorur me efikasitet dhe efektivitet fondet buxhetore të akorduara për çdo program dhe për çdo zë shpenzimesh.

Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve.

1. Programi “Planifikim, Menaxhim, Administrim”.

Ky program përfshin 5 institucione:

1. *Aparatin e Ministrisë*
2. *Avokaturën e Shtetit*
3. *Komisionin Shtetëror për Ndihmën Juridike*
4. *Agjensinë për Mbikqyrjen e Falimentit.*
5. *Arkivi Gjyqesor*

Realizimi për këtë program, duke e krahasuar me planifikimin e periudhës, sipas zërave kryesorë, rezulton si më poshtë**:**

* + Shpenzimet e personelit 95 %
	+ Shpenzimet e tjera operative 93 %
	+ Shpenzimet kapitale 79 %

 Gjithsej 95 %

Për kryerjen e veprimtarisë kryesore dhe përmbushjen e objektivave të përcaktuara, për vitin 2016 Programi Planifikim, Menaxhim, Administrim, ka parashikuar 9 produkte, nga të cilat për këtë periudhë janërealizuar plotësisht 8 (disa prej tyre edhe tejkaluar). Kështu, u realizuan plotësisht sipas parashikimit të periudhës, produktet, “Inspektime në Prokurori, inspektime në Gjyqësor, Administrativ dhe në Pronësi”, nga 74 inspektime të parashikuara, u realizuan 140 inspektime, vlen për tu theksuar për inspektimet në institucionet vartëse dhe në profesionet e lira, se janë kryer inspektime me shtrirje në zyra përmbarimore, noterie dhe institucionet e varësisë. Inspektimet në Prokurori dhe në Gjyqësor janë kryer dhe në bazë ankese përvec atyre të parashikuara nga Drejtoria e Inspektimit të Prokurorisë dhe Gjyqësorit.Në kuadër të produktit “Akte ligjore e nënligjore të hartuara”, janë përgatitur 52 akte ligjore e nënligjore, nga 50 të parashikuara.

Produkti “Asistencë Juridike Institucione Shtetërore dhe Enteve Publike Nëpërmjet këshillimit dhe përfaqësimit në gjykatat Ndërkombëtare” është realizuar në terma sasiorë, nga 5238 raste të parashikuara për përfaqësim të avokatëve të shtetit në çështjet gjyqësore janë realizuar 5595, si edhe është dhënë “asistencë juridike dhe këshillim” nga avokatët e shtetit.

Produkti “Ndihmë juridike për individët përfitues” është realizuar në terma sasiorë produkti, nga Komisioni i Ndihmës Juridike. Është parashikuar ofrimi i ndihmës juridike, këshillimit dhe mbrojtjes në proçeset penale për 300 raste për vitin 2016 dhe janë realizuar 575 raste.

Për Agjensinë e Mbikqyrjes së Falimentit ka parashikuar dy produkte “Licensimi i Administratorëve të Falimentit” për periudhën, nga veprimtaria e këtij institucioni janë planifikuar të licensohen 5 administratorë dhe janë kryer po aq si dhe jane mbikqyrur 17 administratore te falimentit nga 30 te planifikuar.

**2. Programi “Qëndra e Botimeve Zyrtare”**

Realizimi i shpenzimeve të vitit 2016 për këtë program, i krahasuar me planin e periudhës, është në **masën 89 %,** ose sipas zërave kryesorë:

* + Shpenzimet e personelit 99%
	+ Shpenzimet e tjera operative 74%
	+ Shpenzimet kapitale 73%

 Gjithsej 89%

 Siç shihet, realizimi i shpenzimeve të programit është në shifra optimale, si në shpenzimet e personelit dhe në shpenzimet operative.

Për vitin 2016 janë parashikuar 4 produkte të programit, “Publikimi i fletores zyrtare”, “Botime Kode dhe Përmbledhese Legjislacioni”, “Botimi i Buletinit të Njoftimeve Zyrtare”, dhe “Publikimi në Internet”.Produkti i parë “Publikimi i fletores zyrtare” është tejkaluar nga 230 fletore zyrtare të planifikuara janë realizuar 256 kurse produkti i dytë “Botime Kode dhe Përmbledhese Legjislacioni” jane planifikuar 11 dhe realizuar po aq. “Botimi i Buletinit të Njoftimeve Zyrtare” jane realizuar 38 nga 48 te planifikuara, dhe “Publikimi në Internet” janë realizuar 289 nga 305 te planifikuara.

**3.** **Programi “Instituti i Mjeksisë Ligjore”**

Ky program, për vitin 2016, ka realizuar treguesit e shpenzimeve në **masën 99 %.** Krahasuar me planin e periudhës, realizimi i zërave është si më poshtë:

* + Shpenzimet e personelit 100 %
	+ Shpenzimet e tjera operative 99 %
	+ Shpenzimet kapitale 99 %

 Gjithsej 99 %

Pra, siç shihet, realizimi i shpenzimeve të personelit dhe operative është në nivel shumë të mirë, kjo tregon për një punë të mirë të personelit të institucionit, fondet e akorduara jnë përdorur në mënyrë efiçente duke përmbushur kështu objektivat e planifikuara.

Për vitin 2016, Instituti i Mjekësisë Ligjore ka planifikuar 9 produkte për vitin 2016, Aktet e ekspertimit mjeko-ligjor (dokumenta çështje), Aktet Dëshmi-Ligjore, Aktet ekspertimi Toksikologjiko –Ligjor, Aktet ekspertimi Psikiatriko-Ligjor, Aktet ekspertimi Mjeko-Ligjor (autopsi), Aktet ekspertimi Biologjiko-Ligjor, Aktet ekspertimi Histopatologjiko-Ligjor, Shtim kati mbi morgun ekzistues dhe rikonstruksion si dhe Menaxhimi i punës në institut. Produktet në përgjithësi janë realizuar në masën 100%, por nga ato që e kanë kaluar realizimin mbi 100% dhe nga ato të cilat nuk janë realizuar 100 %. Kjo për vetë faktin që është e pamundur që të kemi një parashikim ekzakt, se sa akte do të bëhen, pasi nuk mund të parashikojmë me saktësi sa do të jetë dhuna në familje, apo aksidentet rrugore etj.

1. **Programi “Sistemi i Burgjeve”**

Realizimi i shpenzimeve për vitin 2016 për këtë program, që përfaqëson rreth 56 % të totalit të buxhetit të Ministrisë së Drejtësisë, eshte realizuar ne masen 98% sipas zërave kryesore krahasuar me planin e periudhës, rezulton si më poshtë:

* + Shpenzimet e personelit 99 %
	+ Shpenzimet e tjera operative 96 %
	+ Shpenzimet kapitale 98%

 Gjithsej 98%

Grafiku është në mijëra lekë

Duke iu referuar shifrave, shihet se realizimi i treguesve financiarë për periudhën është optimal, në shpenzimet operative realizimi mjaftueshëm dhe në shpenzimet e personelit kanë patur një performancë të mirë. Treguesit janë realizuar optimalisht në terma sasiorë ashtu edhe në terma financiarë.

Për vitin 2016 janë parashikuar 11 produkte për aktivitetin kryesor të burgjeve, “Trajtimi me normë ushqimore i të dënuarve dhe paraburgosurve”, “Staf i trainuar nga qëndra e trainimit” “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” dhe “Blerje Pajisje Mjete transporti per Sistemin e Burgjeve”. Këto produkte janë realizuar ne nivel te mire dhe kjo tregon për një punë të mirë në drejtim të realizimit të objektivave të Institucionit. “Trajtimi me normë ushqimore i të dënuarve dhe paraburgosurve”, është planifikuar 6200 dhe është realizuar 6,123, “Staf i trainuar nga qëndra e trainimit” është planifikuar 950 dhe eshte realizuar 800, “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” janë realizuar plotësisht.

1. **Programi “Shërbimi i Përmbarimit Gjyqësor”**

Realizimi i shpenzimeve për vitin 2016, krahasuar me buxhetin e akorduar të periudhës, është në **masën 99%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 99%
	+ Shpenzimet e tjera operative 99%
	+ Shpenzimet kapitale 80%

 Gjithsej 99 %

Treguesit buxhetorë tregojnë për një realizim të mirë të shpenzimeve të personelit, shpenzimeve operative dhe shpenzimeve kapitale.

Për vitin 2016, produkti i parë “Ekzekutimi i titujve ekzekutivë”, është realizuar pjesërisht janë ekzekutuar 8864 tituj ekzekutivë, nga 11,713 të planifikuara për vitin 2016, mosrealizimi 100% i ketij produkti ka ardhur për arsye të ngarkesës së madhe të Përmbaruesve Gjyqësor të cilët kanë mesatarisht 750 dosje seicili. Produkti i dytë “Menaxhimi i Shërbimit Përmbarimor Gjyqësor” , është realizuar plotësisht sipas parashikimit. Produkti i tretë “Kosto Lokale për ndërmjetësim, përmbarim SPEZH” , *ë*shtë realizuar plotësisht , cdo kërkesë e ardhur nga Ministria e Drejtësisë, për plotësimin e kërkesave projektit të binjakëzimit të BE-së, nr.AL/12/IB/JH/02 “Përmirësimi i Sistemit Përmbarimor në Shqipëri”, realizimi i këtij zëri është në masën 1,591,000 lekë .

1. **Programi “Shërbimi për Çështjet e Birësimeve”**

Ky program, për vitin 2016, ka realizuar treguesit e shpenzimeve në **masën 96%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 94 %
	+ Shpenzimet e tjera operative 99 %
	+ Shpenzimet kapitale 95 %

 Gjithsej 96 %

Realizimi i shpenzimeve të personelit dhe shpenzimeve operative është në nivele optimale.

Për vitin 2016, programi Shërbimet për çështjet e birësimeve, ka realizuar punën dhe politikën e tij e ka mbështetur mbi një qëllim, konkretisht: *Sigurimi dhe monitorimi i fëmijëve të mitur, të shpallur të braktisur me vendim gjykate, nga familje shqiptare që jetojnë brenda ose jashtë vendit si dhe nga familje të huaja, duke garantuar dhe respektuar të drejtat e tyre themelore*. ***Ky qëllim është përmbushur në masën 100%***. Në realizimin e plotë të tij ka ndikuar puna e bërë gjatë vitit nga ana e stafit të KSHB, duke mbajtur gjithmonë parasysh interesin më të lartë të fëmijës. Gjithashtu, është bashkërenduar puna me të gjitha institucionet që operojnë në fushën e birësimit, agjencitë ndërmjetësuese për birësimet ndërvendase si dhe me të gjitha institucionet e përkujdesit social. Gjatë vitit, KSHB ka kryer monitorime të vazhdueshme pranë këtyre institucioneve me fokus zbatimin e afateve të shpalljes së fëmijëve të braktisur me vendim gjykate, regjistrimin e këtyre fëmijëve në listat e pritjes të KSHB si dhe shyrtimin e rasteve të veçanta për fëmijët me probleme shëndetësore me qëllim gjetjen e një familje sa më të përshtatshme për ta. Përfundimi me sukses i dhënies për birësim çifteve shqiptare dhe atyre të huaja të 50 fëmijëve gjatë vitit. ***Ky objektiv është përmbushur në masën 68%.*** Në mos realizimin e plotë të tij ka ndikuar ulja e numrit të dosjeve të fëmijëve të shpallur të braktisur me vendim gjykate të paraqitura pranë KSHB nga ana e institucioneve të përkujdesit social. Kjo ka ndikuar në uljen e numrit të birësimeve të realizuara krahasuar me parashikimin, konkretisht: 34 birësime të realizuara. Ky parashikim është bërë bazuar në të dhënat e viteve të mëparshme. Megjithatë, KSHB ka bërë një punë të mirë për të gjitha dosjet e fëmijëve të dorëzuara gjatë vitit duke sigururar për të gjithë këta fëmijë familje sa më të përshtatshme për ta dhe për plotësimin e nevojave specifike të secilit prej tyre.

Për sa i përket investimeve ato janë realizuar plotësisht, janë blerë pajisje për mbarëvajtjen e punës në institucion.

1. **Programi “Agjensia e Trajtimit të Pronave”**

Realizimi i shpenzimeve buxhetore për vitin 2016, krahasuar me buxhetin e akorduar të periudhës, është në **masën 96 %.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 86 %
	+ Shpenzimet e tjera operative 93 %
	+ Shpenzimet kapitale 67 %

 Gjithsej për shpenzimet buxhetore 96%

* Realizimi i te ardhurave jashte buxhetore 100%

Siç shihet nga shifrat, rezultatet e realizimit janë në nivele optimale.

Gjatë vitit 2016, programi Shërbimet i Kthimit dhe Kompensimit të Pronave, ka realizuar punën dhe politikën e tij mbështetur mbi një qëllim, konkretisht: N***e zbatim te ligjit 133/2015 Per trajtimin e prones dhe perfundimin e procesit te kompnesimit te pronave dhe akteve nenligjore****.* ATP me strukturën aktuale ka bërë një punë voluminoze për realizimin e produkteve të planifikuara në përputhje me ligjet nr.133/2015 *“Për trajtimin e pronës dhe përfundimin e procesit të kompesimit të pronave”*. Duke u referuar edhe në mbledhjes së datës 9 dhjetor 2015 të Komitetit të Ministrave të Këshillit të Europës, lidhur me trajtimin e procesit të kthimit dhe kompensimit të pronave, në shkronjën “d” të vendimit të marrë, citon tekstualisht se “*d) Inkurajoi autoritetet të mos kursejnë asnjë përpjekje në sigurimin e infrastrukturës së nevojshme teknike dhe logjistike, si dhe burime të mjaftueshme njerëzore dhe financiare, në mënyrë që skema e kompensimit të jetë efektive dhe e shpejtë, dhe se të gjitha afatet ligjore dhe angazhimet do të respketohen”*.

Objektivi 1.1 **Te kryeje procesin e vlerësimit financiar të vendimeve perfundimtare nga viti 1993 e ne vijim dhe te shperndaje fondin vjetor te kompnesimit. Ky objektiv qe permban 4 produkte eshte realizuar ne mase 100 %.**

1. Regjistri i Vendimeve perfundimtare te vleresuar financiarisht.

Ky produkt eshte realizuar 100% , jane publikuar ne buletinin zyrtare vlerat e vendimeve te kompensimit per vitet 1993 -1994 . Produkti eshte realizuar 100%. Jane vleresuar vendimet e kompensimit per vitet 1993-1994 dhe jane publikuar ne buletin zyrtare , prandaj ky produkt eshte realizuar ne masen 100 % edhe pse ishte parashikuar me nje staf prej 169 punonjes , sipas strukture se re te miratuar sipas VKM nr.87,dt.17.05.2016 dhe e cila hyri ne fuqi ,por nuk u miratuan fondi i pagave per stafin e shuar sipas struktures.

1. Fondi Financiar ne dispozicion te subjekteve .

Ky produkt eshte realizuar ne masen 100 %. Eshte terhequr i gjithe fondi i planifikuar ne ligj dhe ka kaluar ne Fondin special te kompensimit dhe shperndarja eshte bere plotesisht. Numri i subjekteve u planifikua 2,500 pasi ne regjister u llogarit vlera per 3900 vendime por kerkesat per kompenpesim financiar ishin 190 kerkesa dhe u realizua kompensimi per 190 vendime.Fondi ne dispozicion per kompensim nga buxhetit i shtetit per vitin 2016 ishte ne vleren 2,000,000,000 leke. Ku nga ky fond një e treta e tij shkon per Vendime te Kompensimi te Rasteve te vecanta , ne vleren 666,666,667 leke, pjesa tjeter eshte per kompensim financiar per vitet 1993 – 1994, në vleren 1,333,333,333 lekë, ky fond ne baze te ligjit ne rast se nuk aplikonet brenda vitit kalon per kompensim financiar.

1. Trajtimi me vendim i kërkesave të subjekteve për kalimin në pronësi të oborreve në përdorim.

Ky produkte eshte realizuar ne masen 100 % .Plani ishte 200 Vendime, Plani i rishikuar eshte 150, Fakti 150 Vendime , ndryshimi i planit si rezultat i vakumit ligjore te ligjit nr.133/2015 *“Për trajtimin e pronës dhe përfundimin e procesit të kompesimit të pronave”.*

1. Fondi Toke në dispozicion të subjekteve që trajtohen nga ATP

Kane aplikuar 10 subjekte dhe jane kompensuar 10 subjekte Realizuar sipas kerkesave te subjekteve.Ndryshimi i planit eshte ne varesi te subjekteve qe aplikuan dhe pse jane njoftuar ne buletinin zyrtar dhe ne faqen zyrtare te ATP.

**Objektivi 1.2** Te kryeje procesin e trajtimit te pronësisë për dosjet pa vendim që ndodhen pranë institucionit dhe dosjet e reja qe hapen ne kuader te ligjit. Ky objektiv eshte realizuar 100%

**Trajtimi i kërkesave për njohje pronësie ndër vite;** Plani ishte 1000 Vendime ,Fakt jane 1000 vendime , ky product eshte realizuar ne masen 100 %.

**Objektivi 1.3** Te mbroje interest e ATP ne proceset gjyqesore.Ky produkt eshte realizuar ne masen 173% **Ndjekja e proceseve gjyqësore të ATP-së;** Plani ishte 700 numri i ceshtjeve ,Fakt jane 1212 numer ceshtjesh te ndjekur nga ATP , nje produkt i realizuar ne masen 173%.

**Objektiv 1.4** Te trajtoje dhe shperndarje fondin e kompensimit financiar per pronaret e pasurive te paluajtshme qe preken nga ndertimet informale. **Pronarë të pasurive të paluajtshme, pronë private që preken nga ndërtimet informale**

**ALUIZNI;** Plani ishte 810 subjekte per tu likujduar ,Fakt jane likujduar 1500 subjekte , produkti eshte realizuar ne masen 185 %.

Gjatë vitit 2016, ATP ka realizuar investimet e parashikuara me fonde të financuara nga buxheti i shtetit në masën 100%.

1. **Programi “Shërbimi i Provës”**

Realizimi i shpenzimeve për vitin 2016, krahasuar me buxhetin e periudhës, është në **masën 72%.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 64 %
	+ Shpenzimet e tjera operative 100 %
	+ Shpenzimet kapitale 95%

 **Gjithsej 72%**

Për vitin 2016, Drejtoria e Shërbimit të Provës ka parashikuar 2 produkte: “Sherbime mbeshtetese per riintegrimin social-ekonomike te femijeve ne konflikt me ligjin pjese e sherbimit te proves”, i cili është realizuar plotësisht, ne masen 2350 të dënuar të planifikuar për tu mbikqyrur, po kështu edhe produkti i dytë “Integrimi I te miturve ne konflikt me ligjin permes Drejtesise resturuese”, është realizuar plotësisht sipas planifikimit ne masen 2420 të dënuar të planifikuar për tu mbikqyrur.

Po ju paraqesim me poshtë në një grafik përmbledhës realizimin e fondeve të Ministrisë së Drejtësisë sipas programeve.

**Realizimi i fondeve Buxhetore sipas Programeve në mijëra lekë**

Duke ju falënderuar për mirëkuptimin dhe bashkëpunimin.

**SEKRETARE E PËRGJITHSHME**

**JULIANA HOXHA**

Miratoi: Petrit Bakiu, Drejtor i Finances

Miratoi: Anisa Leka, Pergjegjese në sektorit te Buxhetit

Punoi: Arlind Alikaj, Specialist në Sektorin e Buxhetit

3 kopje / data : 06.02. 2017